Ek ry ook baie en ek kom nog niks agter nie. In die verlede was daar tye wat ek die aggressie gesien en beleef het maar hierdie jaar het ek nog niks gesien nie. Nie in Limpopo nie. Nie in die Vrystaat nie. Nie in die Kaap nie en ook nie in Natal nie. Waar is jou tuisdorp dan ?
Die wat anargie wil bewerk en aanblaas is n baie klein minderheid. Die meeste mense in die land soek vrede vir almal. Ons moet nie toelaat dat die minderheid ons emosioneel opsweep ten einde hulle planne te laat slaag nie ten koste van ons nie. Die man wat honger ly en verarm is n maklike kandidaat om te beweeg. Met n afdraande ekonomiese beleid en gepaard gaande arbeids onrus word hierdie monster egter gevoer, wat een of ander tyd gaan vuur spoeg. Ek dink egter die vuur gaan die brand wat dit aangesteek het, en hulle vind hulle binne hulle eie bosbrand. Staan vas
Ja ons dorp het baie misdaad. Hier is 'n baie negatiewe "vibe", maar dit is onder wit en swart. Die swart mense kry net so swaar deur roof en verkragting. Hier is baie buitelanders en hulle het 'n slegte invloed op veral die jeug. Dwelms is ook aan die orde van die dag en vrylik beskikbaar. Om met 'n handsak te loop of iets sigbaar in jou motor te los, is 'n risiko.
Die Tswanna is nie regtig 'n oorlogsugtige nasie nie, so hulle word aangemoedig deur elemente van buite. Armoede en werkloosheid speel 'n groot rol en is 'n goeie teelaarde vir die krimineel. Ek kom egter agter die Tswanna vroue begin opstaan en neem so af en toe die reg in eie hande.
As jy egter bedag is op hierdie dinge, en rondkyk, gaan dit nie regtig so sleg by ons nie. Dit is net dat hierdie 'n nuwe gier is en die boeregemeenskap , selfs inwoners, nie hieraan gewoond is nie. Ons het al baie gepraat oor Akska, maar die houding daaroor is meer as negatief. Dit is asof almal net oorgegee het en glo die water moet nou maar loop waar hy wil.
Amcu is tans besig om op die myne veld te wen en die NUMSA unie skop kwaai tee. Die twee opponerende unies is besig om vir mekaar baie kwaad te word. Wanneer hulle polities deur die unies opgesweep word om mekaar aan te vat, loop gemoedere ook hoog en dit het ’n invloed op unie lede se emosies. Soos Trudie sê sien ’n mens dit aan die wat die mooi karre het. Mynwerkers wat geld het en wat deur die unies opgesweep word.
Trudie is ook reg dat die algemene atmosfeer wat daar heers, nie aan ’n wit swart politiek gekoppel nie maar wel hoofsaaklik aan misdaad. Misdaad is besig om toe te neem en die druk om te oorleef neem gedurig toe om by die mense wat het, te steel om self te oorleef. Daar is nie op die oomblik ’n wit swart kwessie nie. Die swart mense wat werk het, word ook deur werkloses bedreig en hulle deel ’n gemeenskaplike vrees met die blankes, teen misdaad.
Amcu se retoriek is nie vreedsaam nie en hou ’n potensiële gevaar vir vrede en stabiliteit in. Maar die geveg om bestaande unies te oorwin oorheers op die oomblik enige potensiële bedreigings teen sakelui en blankes in die algemeen.
Wat tans in Kuruman omgewing aan die gang is, is iets wat met ’n verswakkende ekonomie, ’n tendens veroorsaak wat groter dele van Suid-Afrika gaan raak of reeds raak. Mense wat nie kos het om te eet nie, word honger en honger mense is n gevaar vir enige mens wat wel kos het om te eet.
Lukas jy som dit baie goed op. Ek dink die oorsaak is maar honger mense. Julle vra waar bly ek? Ek bly in die vrystaat so 120km van bfn af. En ek staan by wat ek se. Ek ervaar n arrogansie en n haat tussen wit en swart. wat ek bedoel met of julle lampies vol is is of ons voorbereid gaan wees as die drukpot oorkook. Op geen stadium probeer ek stir of dinge aanhits nie. Wie is ek nou in elkgeval om so iets te wil doen. My argument is egter steeds dat vanaf taxis tot trokke baie arrogant is op die paaie. In die winkels is die werkers se houding baie baie negatief. Maar in dieselfde asem se ek ook. Daar is baie swartmense wat net so gatvol is van al die nonsens.
Ek dink ook dat die wa besig is om te kantel, maar ek is nie soos jy so seker of die mense dit al agterkom nie. Ek het die laaste tyd nie so baie wyd gery nie. Waar ek kom, praat ek gewoonlik met mense en ek kom baie gou agter wanneer daar ’n probleem is. Ek dink dat dit in 2004 was, wat ZCC mense my openlik by Baltimore vertel het dat hulle ons in die see gaan injaag. EK het gesê dat hulle bietjie moet wag omdat die water nog baie koud is en dit nie vir hulle lekker gaan wees om in sulke koue water te versuip nie. Ons het saam gelag en dit was dit.
Maar die begeerte om ons in die see-in te jaag, kom jaarliks by ’n sekere groep voor en ons kan die arrogansie gewoonlik in April sien wanneer hulle toordokters die seestrome vir die doel toets. Die laaste twee tot drie jaar het ek nie dieselfde gespanne afwagting by hulle bespeur nie. EK sien dit ook nie nou nie.
Daar is ander magte wat baie graag ’n wit swart konflik wil bevorder. Mandela se dood is ook ’n sneller om Suid-Afrika skoon te maak, maar die skoonmaak van die land sluit ons skynbaar nie meer regtig in nie.
Malema wat deur die ANC , soos hulle sê, “in ’n klein botteltjie gesit is”, is weer deur wit mense met ’n ander motief, finansieel ondersteun om sy politieke momentum op te bou. Waartoe sy ondersteuners in staat gaan wees, is op hierdie stadium nog nie duidelik nie. Maar wanneer ek die inter Afrika verhoudings sien, gaan hulle nie regtig kans kry om hulle woede op wit mense uit te haal nie.
Oorlog is ’n ding wat lekker klink maar wanneer jou maatjies om jou doodgaan, verander daardie gevoel baie gou.
Voor die week verby is, sal ek seker weer 2000 kilometer aflê. Baie daarvan sal in die Vrystaat wees en ek sal verseker bietjie kyk of ek weer die vyandigheid kan raaksien waarvan jy bewus word.
Amper vergeet ek die lampie. Die lampie is vol genoeg om vir jou ook n liggie te gee. Ons wag net vir die donker.